﻿ഇത് ഒരു പ്രണയ കഥ അല്ല. ഇവിടെ മുഴുവൻ മരണമാണ് ഭാവം. വളരെ വലിയ സാദ്ധ്യതകൾ ഉള്ള ഒരു വിഷയത്തിന്റെ ഒരു വശമാണ് എം.ടി ചിത്രത്തിൽ ചർച്ച ചെയുന്നത്. രാജ്യാന്തര മേളകളിലടക്കം നാല്പത്തിരണ്ടു അവാർഡുകൾ സുകൃതം വാരിക്കൂട്ടി. മമ്മൂട്ടിക്ക് സംസ്ഥാന അവാർഡ് ലഭിച്ചതിനു പുറമെ , മികച്ച മലയാള ചിത്രം, മികച്ച സംഗീത സംവിധാനം , മികച്ച പശ്ചാത്തല സംഗീത സംവിധാനം , എന്നിവക്ക് ദേശിയ അവാർഡും സ്വന്തമാക്കി. ഓ.എൻ.വി കുറിപ്പിന്റെ വരികൾക്ക് ബോംബെ രവി ആണ് സംഗീതം നൽകിയത്. പശ്ചാത്തല സംഗീതത്തിൽ വിസ്മയം തീർത്തത് ജോൺസൻ മാഷും. കഥ പൂർത്തിയായ ഉടൻ എംടിയും ഹരികുമാറും മോഹൻലാലിനെ ചെന്ന് കണ്ടു കഥ പറഞ്ഞിരുന്നു. കഥ ഇഷ്ടമായ മോഹൻലാൽ ഡേറ്റ് നൽകാമെന്നും അറിയിച്ചു. എന്നാൽ പിന്നീട് പൂർത്തിയാക്കിയ എൺപത് ശതമാനം തിരക്കഥയിൽ എം.ടിക്ക് തൃപ്തി വന്നില്ല. ഈ സിനിമ നീണ്ടു പോയി, അത് നടക്കില്ല എന്ന രീതിയിലും എത്തി. ഇതിനിടെ മമ്മൂട്ടിയെ വച്ച് ഒരു സിനിമ ചെയ്യണം എന്ന് എം.ടിക്കും , ഹരികുമാറിനും ആഗ്രഹമുണ്ടായി അപ്പോഴേക്കും എം.ടി തിരക്കഥ പൂർത്തിയാക്കിയിരുന്നു. ഈ കഥ മമ്മൂട്ടിയോട് പറഞ്ഞപ്പോൾ ഇഷ്ട്ടമാവുകയും ചെയ്തു.